“ครม.” ไฟเขียว บรรจุข้าราชการ-หน่วยงานภาครัฐ ลดภาวะว่างงาน 3.89 หมื่นอัตรา
“ครม.” ไฟเขียว บรรจุข้าราชการ-หน่วยงานภาครัฐ ลดภาวะว่างงาน 3.89 หมื่นอัตรา 
“ครม.” ไฟเขียว บรรจุข้าราชการ-หน่วยงานภาครัฐ ลดภาวะว่างงาน 3.89 หมื่นอัตรา
1 ก.ย. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่คณะรัฐมนตรี (ครม.) มีมติให้ทุกส่วนราชการและหน่วยงานของรัฐ เร่งดำเนินการบรรจุบุคคลเข้ารับราชการประจำ ทั้งจากผู้ที่เพิ่งจบการศึกษาและผู้ว่างงานหรือเลิกจ้างที่ได้รับผลกระทบจากโควิด-19 เพื่อช่วยบรรเทาสภาพการณ์ว่างงานภายในประเทศ ซึ่งสำนักงานคณะกรรมการข้าราชการพลเรือน (ก.พ.) ได้ดำเนินการจัดสอบภาค ก. (การสอบแข่งขันวัดความรู้ความสามารถทั่วไป) ในช่วงเดือนกันยายน 2563 จำนวน 521,723 คน
และส่วนราชการจะจัดสอบ ภาค ข. (การสอบแข่งขันเพื่อวัดความรู้ความสามารถที่ใช้เฉพาะตำแหน่ง) และภาค ค. (การสอบแข่งขันเพื่อวัดความเหมาะสมกับตำแหน่ง) ในลำดับต่อไป
โดยมีตำแหน่งงานว่างรองรับในอัตราข้าราชการตั้งใหม่ที่ส่วนราชการได้รับการจัดสรรในปีงบประมาณ 2562-2563 ที่ยังไม่ได้บรรจุประมาณ 20,000 อัตรา และอัตราว่างจากการเกษียณอายุราชการเมื่อสิ้นปีงบประมาณ 2563 อีก 8,900 อัตรา ซึ่งวันนี้ (1 ก.ย.63) ครม.มีมติรับทราบรายงานสถานการณ์การจ้างงานในราชการพลเรือนในช่วงการระบาดของโรคโควิด-19 ตามที่สำนักงาน ก.พ. เสนอแล้ว
อีกทั้ง ครม. ยังเห็นชอบแนวทางเพิ่มโอกาสการจ้างงานผู้ที่ได้รับผลกระทบจากโควิด-19 โดยเน้นการจ้างงานลงสู่ระดับพื้นที่ เป็นการจ้างงานระยะสั้นไม่เกิน 2 ปี ประมาณ 10,000 อัตรา